stanford-oval/wikipedia huggingface dataset:
Luettelo Karvisen televisiospesiaaleista
Garfield in the Rough (1984)

Garfield in the Rough (Karvinen erämaassa) on kolmas Karvinen-spesiaali. Se voitti Primetime Emmy -palkinnon animaatioiden sarjassa.
Garfield in the Rough (1984) > Juoni

Karvisen, Eskon ja Oskun elämästä ovat kadonneet kaikki värit ja he päättävät lähteä lomalle. Aluksi Karvinen innostuu ideasta, mutta kun Esko sanoo heidän lähtevän telttailemaan, Karvista ei huvita enää. Heidän tullessa leirintäalueelle metsänvartijat sanovat, ettei maastossa ole yhtään petoja. Tilanne kuitenkin muuttuu, kun radion uutislähetyksessä varoitetaan tappajapantterista.
Garfield's Halloween Adventure (1985)

Garfield´s Halloween Adventure (Karvisen Halloween-seikkailu) on neljäs Karvinen-spesiaali. Se voitti Primetime Emmy -palkinnon animaatioiden sarjassa.
Garfield's Halloween Adventure (1985) > Juoni

Karvinen kuulee aamulla Binky-klovnin kertovan halloweenista. Hän päättää lähteä keräämään karkkia Oskun kanssa. He löytävät joen rannasta veneen ja päättävät lähteä seilaamaan sillä. Jonkin ajan päästä he löytävät talon, jossa tapahtuu outoja asioita.
Garfield in Paradise (1986)

Garfield in Paradise (Karvinen paratiisissa) on viides Karvinen-spesiaali.
Garfield in Paradise (1986) > Juoni

Karvinen, Osku ja Esko ovat lähteneet lomalle. He menevät hotelliin, jossa ei ole kunnon uima-allasta. He lähtevät rannalle ja vuokraavat auton hotellin omistajan veljeltä. Kun Karvisella alkaa olla kuuma he ovat lähdössä takaisin hotellille. Sitten maa järisee. Auto käynnistyy itsestään ja lähtee teille tietämättömille. Auto hajoaa pienessä kylässä, jossa on tulivuori. Esko tapaa kylän päällikön, joka kertoo tarinan kylästä. Päällikkö sanoo, että tulivuori on purkautumassa ja se haluaa samanlaisen auton kuin Eskon vuokraama. Autokorjaaja Apina ja Osku alkavat korjata autoa. Kumpikaan ei heti hoksaa miten auto saadaan käyntiin, mutta lopulta Osku keksii, miten auto saadaan toimimaan.
Garfield Goes Hollywood (1987)

Garfield Goes Hollywood (Karvinen menee Hollywoodiin) on kuudes Karvinen-spesiaali.
Garfield Goes Hollywood (1987) > Juoni

Karvinen, Esko ja Osku ilmoittautuvat "Lemmikinetsintä"-kilpailuun, jossa pääsee finaaliin Hollywoodiin ja voittaa mahtavia palkintoja. He voittavat esityksen paikalliskanavalla ja lähtevät Hollywoodiin Kaliforniaan. Finaalissa voittaja voittaa rahaa, kuuden viikon risteilyn, miljonääri-talon ja kaksi autoa. Karvinen perustaa "Tanssivat Armandot" -esityksen ja he olivat varmoja voitosta, kunnes tuli Desiree, klassinen kissa, joka lauloi oopperaa. Lopulta se voittaa palkinnon ja Karvinen raivostuu. Esko yrittää lohdutella, mutta turhaan. Koska he tulivat toiselle sijalle, saivat he sentään veneen.
A Garfield Christmas (1987)

A Garfield Christmas (Joulu Karvinen) on seitsemäs Karvinen-spesiaali.
Garfield's Babes and Bullets (1989)

Garfield´s Babes and Bullets (Karvisen Naiset ja luodit) on kahdeksas Karvinen-spesiaali. Se voitti Primetime Emmy -palkinnon animaatioiden sarjassa.
Garfield's Babes and Bullets (1989) > Juoni

Karvinen löytää komerosta takin ja hatun, jotka näyttävät yksityisetsivän vaatteilta. Hän panee ne päälleen, ja samalla hänen mielikuvitus alkaa laukata: hänestä tulee yksityisetsivä Sam Spayed, joka selvittää Tanja O´Tabbyn puolison kuolemaa. Ensin hän epäilee Tanjaa, mutta alkaa sitten epäillä apulaistansa Kittyä, joka oli O´Tabbyn entinen apulainen. Sitten hän kuitenkin saa selville, että professori O´Phoenix tappoi tämän pistämällä uniläkettä tämän kahviin. Spesiaali oli suurimmaksi osaksi mustavalkoinen.
Garfield Gets a Life (1991)

Garfield Gets a Life (Karvinen - Vipinää elämään) on yhdeksäs Karvinen-spesiaali.
Karvinen
| --- | --- |
Luoja:: Jim Davis
Televisiosarjat:: Karvinen (Garfield and Friends) | luettelo Karvisen televisiospesiaaleista | Karvinen (The Garfield Show)
Elokuvat:: Karvinen | Karvinen 2 | Karvinen herää todellisuuteen | Karvisen riemujuhla | Super-Karvinen
Videopelit:: Garfield: Big Fat Hairy Deal | Garfield: A Week of Garfield | Garfield: A Winter's Tail | Garfield Labyrinth | Garfield: Caught in the Act | Garfield's Mad About Cats | Garfield | Garfield Saving Arlene | Garfield: The Search for Pooky | Garfield: Attack of the Mutant Lasagna | Garfield and His Nine Lives | Garfield: A Tail of Two Kitties | Garfield's Nightmare | Garfield's Fun Fest | Garfield Gets Real
C.R.A.Z.Y.

| C> R.A.Z.Y. |
| --- | --- |

Ohjaaja:  Jean-Marc Vallée
Käsikirjoittaja:   François Boulay  Jean-Marc Vallée 
Tuottaja:  Pierre Even
Säveltäjä:  Pink Floyd Patsy Cline David Bowie
Kuvaaja:  Pierre Mignot
Leikkaaja:  Paul Jutras
Pukusuunnittelija:  Ginette Magny Madeleine Tremblay
Pääosat:   Marc-André Grondin  Michel Côté  Danielle Proulx 
Valmistustiedot
Valmistusmaa:  Kanada
Levittäjä:  TVA Films
Ensi-ilta:  2005
Kesto:  127 minuuttia
Alkuperäiskieli:  ranska
Aiheesta muualla
IMDb 
Elonet
AllMovie
Infobox OKNimi-testi OK: 
C.R.A.Z.Y. on vuonna 2005 ensi-iltansa saanut, kanadanranskalaisen Jean-Marc Valléen ohjaama elokuva.
Juoni

Zac syntyy joulupäivänä 1960 veljeskatraan kuopukseksi. Zacissa ilmenee varttumisen myötä piirteitä, jotka eivät miellytä isää, kuten homoseksuaalisuus. Zac kuitenkin kätkee taipumuksensa niin perheeltään kuin melkein itseltäänkin. Seuraa identiteettikriisi ja konflikteja erityisesti isän kanssa.
Aiheesta muualla

Rikkinäinen levy, arvio elokuvasta Film-O-Holic-sivustolla
Luettelo italodiskoartisteista

Lista italodiskoartisteista. Kunkin artistin kohdalla mainittu yksi tai muutamia heidän hittikappaleitaan sekä kansallisuus mikäli se on muu kuin italialainen.
A

Advance - Take Me To The Top
Ago - Computer (In My Mind), For You
Aki - Tokio's
Alan Barry - Come on
Albert One - For Your Love, Turbo Diesel, Heart On Fire, Secrets
Alexander Robotnick - Problemes D'Amour
Alpha Town - Hey Robin
Aleph - Fly To Me, Fire On The Moon
Amin Peck - Girl On Me
Andrea - Macho Man
The Androids - Love Dance
Anouschka Renzi - Robot Love
Atrium - Week-end, Doctor Jekyll
Azoto - Exalt Exalt, San Salvador
B

Baby's Gang - Challenger, Happy Song
Baltimora - Tarzan Boy, Chinese Restaurant, Woody Boogie
Barry Mason - Body (Get Your Body), Together
Black Devil Disco Club - No Regrets  (Ranska)
Bobby Orlando - I'm So Hot for You  (Yhdysvallat)
Brand Image - Are You Loving?, Love In A Summer Night
Brian Ice - Talking To The Night, Tokyo
Brian Martin - Sex Tonight
C

Caron - Out Of The Night (Saksa)
Charlie - Spacer Woman
Carrara - Shine on Dance, S.O.S Bandido
Clio - Faces
The Clock Work Toys
Chip Chip - So Close to Heaven
Cheaps - Moliendo Cafe
The Creatures - Japan, Believe In Yourself
Cyber People - Void Vision, Polaris, Doctor Faustu's
D

Dance Club - Los Locos del Papaya
Danuta - Touch My Heart (Puola)
Daydream - Crazy, Daydream (Espanja)
David Lyme - Playboy, By By Mi Amor, Bambina (Espanja)
Dee D. Jackson - Automatic Lover, My Sweet Carillon  (Englanti)
Delanua - How Many Fill
Den Harrow - Bad Boy, Future Brain, Taste of Love, Don't break my heart
Denise & Baby's Gang - Disco Maniac
Desireless - Voyage Voyage (Ranska)
Diana Est - Tenax
Digital Emotion - Get Up, Go go yellow screen
DJ Pataässä - Nyt tytöt tanssimaan
Doctor's Cat - Feel the Drive
Duke Lake - Do You, Dance Tonight
E

Eddy Huntington - U.S.S.R. (Englanti)
F

Fake - Donna Rouge (Ruotsi)
Fancy - Chinese Eyes, Slice Me Nice ,Flames of Love, Lady Of Ice, Bolero (Saksa)
The Fashion - Future Girl
Fellini - Passenger
Filipponio - All'Arrempaggio
Finzy Kontini - Cha Cha Cha
The Flirts - Passion, Danger, Helpless (Yhdysvallat)
Frank Tavaglione - Tumidanda
Fred Ventura - Leave Me Alone, Wind Of Change
Fun Fun - Happy Station, Color My Love
Funky Family - Funky is On
G

Gazebo - I Like Chopin, Love In Your Eyes
Gina T. - Tokyo By Night
Gino Soccio - Remember, Dancer  (Kanada)
Giorgio Moroder - The Chase, From Here to Eternity, Rush Rush (feat. Deborah Harry)
Goon Squad - Eight arms to hold you (UK)
H

Hally & Kongo Band - Afrikan Man
Helen - Witch
Hipnosis - Astrodance, Argonauts, Oxygene
Hovoyds - I Don't Want to Talk About It
Hugh Bullen - Alisand
I

Italian Boys - Midnight Girl, Forever lovers
Ivan - Baila, Fotonovela  (Espanja)
J

Jessica - Like A Burning Star (Saksa)
Jo Squillo Eletrix - Avventurieri
Joe Yellow - Take My Heart, Lover to Lover
Joy Peters  - Don't Loose Your Heart Tonight
JR Robot - Models
Jerry - Nyt Tanssitaan (Fin)
K

Kano - Another Life, I'm Ready, Queen Of Witches
Kasso - Key West
K.B.CAPS - Do You Really Need Me (Saksa)
Ken Laszlo - Hey Hey Guy, 1, 2, 3, 4, 5, 6, 7, 8, Tonight, Don't Cry
Koto - Visitors, Jabdah, Phenomenon choir, Japanese War Game
Kris Tallow - Mister Jay
Kay Frances - Take Me And You'll Win
L

Laban - Love In Siberia  (Tanska)
La Bionda - Wanna Be Your Lover, One for You One for Me
Laserdance  - Laserdance, Humanoid Invasion  (Alankomaat)
'Lectric Workers - Robot Is Systematic, The Garden
Lee Marrow - Mr. Fantasy, Shanghai, Sayonara, Cannibals
Lian Ross - Fantasy (Saksa)
Lime - Angel Eyes, Babe We're Gonna Love Tonight  (Kanada)
Linda Jo Rizzo - You're My First, You're My Last, Heartflash (Tonight)  (Saksa)
M

Mai Tai - History
Malcom and the Bad Girls - Shoot Me
Magazine 60 - Don Quichote  (Ranska)
Marc Harris - Airport
Mark McDean - Italian girl
Martinelli - Revolution
Mauro - Buona Sera - Ciao Ciao, Olé Olé
Max Him - Danger-Danger, Melanie, Cry for me
MC Brian - Loving you Forever
Michael Fortunati - Give Me Up
Mike Mareen - Dancing In The Dark, Love Spy, Don't Talk To the Snake (Saksa)
Miko Mission - How Old Are You?, Two for Love, The World Is You, Toc Toc Toc
Mito - Droid
Mona Lisa - Queen of Love
Moti Special - Cold days, hot nights
Mozzart - Money, Jasmin China Girl
Mr. Flagio - Take A Chance
My Malaya - Watch the days go by (Suomi)
My Mine - Hypnotic Tango
N

Nathalie - My Love Won't Let You Down  (Belgia)
New Romantique - Shy Like an Angel
Nick Straker Band - Straight Ahead  (Englanti)
Nico Band - Let It Show
Night Society - Hold Me Tight
Novecento - The Only One
O

One Hit Wonder - Surrender (Suomi)
One System - Life is Very Short
O'Chi Brown - Two hearts beating as one
P

Patty Ryan - (You're) My Love, (You're) My Life, Stay with Me Tonight, Love is the Name of the Game, I Don't Wanna Lose You Tonight, Don't Tell Me Lies  (Saksa)
Paul Crazy - Believe Me
Peter Jacques Band - Fly with the Wind, Drives Me Crazy
Piano Fantasia (oik. Thierry Durbet) - Song for Denise (Ranska)
Plastic Bertrand - Tout Petit la Planète  (Belgia)
Pineapples - Come On Closer
Primadonna - Wanna Give You My Heat
Proxyon - Beyond the Future  (Alankomaat)
Q

Q - Voice of Q  (Englanti)
R

Radiorama - Aliens, Vampire, Yeti, Desire, Hey Hey
Raf - Self Control, Change Your Mind
Ram Band - Silent Smiles
Rational Youth - City of Night  (Kanada)
Reespect - (She's so) mystical  (Saksa)
Rene - Don't Hurt Me
Revanche - Music Man
Righeira - Vamos a la Playa, No Tengo Dinero
Riki Maltese - Mama
Ringo & Finzy Kontini - Save a dream
Roger Meno - What My Heart Wanna Say
Rose - Magic Carillion
Roxanne - Charlene, Show Me
Rudy and Co. - Mama Radio
Ryan Paris - Dolce Vita
Rygar - Space Raiders, Star Tracks (Alankomaat)
S

Sabina M - Excited for Love
Sabrina - Boys
Salico - I'm on fire
Sandy Marton - People from Ibiza, Exotic and Erotic
Savage - Don't Cry Tonight, Only You, Radio
Sauvage - Do You Want Me ?
Scotch - Take Me Up, Disco Band, Mirage, Delirio Mind
Silent Circle - Touch In The Night (Saksa)
Silver Pozzoli - Around My Dreams
Shy Rose - I Cry for You
Spagna - Call Me
Squash Gang - I Want An Illusion
Steel Mind - Bad Passion
Styloo - Miss You, Pretty Face
Sylve - I've Only got you to Blame
Sylvi Foster - Hookey
Sweet Connection - Need Your Passion, Heart to Heart (Saksa)
T

The Twins - Love System, Face to Face  (Saksa)
Total Toly - Oriental Acupuncture (Saksa)
Topo & Roby - Under the Ice
T. Ark - Count on Me, Undercover Lover (Saksa)
Trans X - Living on Video  (Kanada)
Two Of Us - Love is so sensible   (Saksa)
W

Wanexa - Man from Colours
Webo - Shaking Lovers
Wish key - Orient Express, Last Summer
V

Valerie Dore - The Night, Get Closer, It´s So Easy, Lancelot
Vicious Pink - Can't You See  (Kanada)
Vivien Vee - Higher, Remember
The Voyagers - Distant Planet
Christopher Biggins

Christopher Biggins
Christopher Biggins (s. 16. joulukuuta 1948) on brittiläinen näyttelijä ja televisiojuontaja. Hän esiintyi Neron roolissa BBC:n sarjassa Minä, Claudius (1976) ja ilkeän pastori Osbourne Whitworthin roolissa toisessa BBC:n 1970-luvun sarjassa Poldark (1977).
Biggins on lisäksi nähty muun muassa The Rocky Horror Picture Show'ssa (1975). Hän selviytyi vuonna 2007 voittajaksi maansa Pelastakaa julkut -tosi-TV-ohjelmassa.
Aiheesta muualla

Christopher Biggins Internet Movie Databasessa. (englanniksi)
Chelsea Grin

Chelsea Grin vuonna 2013.
Chelsea Grin on yhdysvaltalainen deathcore-yhtye, joka perustettiin Salt Lake Cityssä vuonna 2007. Yhtye on julkaissut viisi studioalbumia. Yhtyeen alkuperäiskokoonpanoon kuuluivat solisti Alex Koehler, kitaristi Chris Kilbourn, basisti Austin Manticorena sekä soolokitaristi Michael Stafford, joista kukaan ei enää jatka yhtyeessä.
Yhtyeen nimi oli ennen nykyistä Ahaziah, jota ei kuitenkaan käytetty yhdenkään julkaisun yhteydessä. Austin esitteli yhtyeen Andrew Carlstonille, joka auttoi kappaleiden uudelleenkirjoituksessa, sekä uuden materiaalin tuottamisessa yleisesti. Tämä prosessi johti heidän ensimmäiseen julkaisuunsa, Chelsea Grin (EP), jota markkinoitiin aluksi vain internetissä iTunes-palvelun kautta, kunnes albumi vihdoin julkaistiin CD:nä 27. heinäkuuta 2008. He julkaisivat yhtyeen alkuvaiheilla myös singlet "Crewcabanger" ja "Lifeless", jotka saavuttivat kuuntelijoiden kiinnostuksen MySpacessa.
Myöhemmin yhtye alkoi hakemaan kolmatta kitaristia, joka johti Dan Jonesin liittymiseen yhtyeeseen. Tästä seurasi myös heidän ensimmäinen täysipitkä albumi Desolation of Eden, joka julkaistiin vuonna 2010. Heti seuraavana vuonna ilmestyi toinen albumi My Damnation, ennen kuin yhtyeen toinen, vuonna 2012 ilmestynyt EP "Evolve" tuli kansan kuultavaksi. 2014 heinäkuuta julkaistiin Ashes to Ashes, jonka jälkeen kitaristi Jason Richardson erosi yhtyeestä keskittyäkseen soolouraansa. Chelsea Grin teki uuden levytyssopimuksen Rise Recordsin kanssa, minkä jälkeen julkaistiin vuonna 2017 Self Inflicted.
Self Inflictedin jälkeen solisti Alex Koehler joutui eroamaan yhtyeestä alkoholiongelmien ja niihin liittyvän masennuksen vuoksi. Yhtyeeseen otettiin tilalle Lorna Shoren laulaja Tom Barber. Uudella kokoonpanolla julkaistiin vuonna 2018 albumi Eternal Nightmare.
Kokoonpano

Tom Barber – laulu
Stephen Rutishauser – kitara
David Flinn – basso
Pablo Viveros Segura – rummut, laulu
Diskografia > Studioalbumit

Desolation of Eden (2010)
My Damnation (2011)
Ashes to Ashes (2014)
Self Inflicted (2016)
Eternal Nightmare (2018)
Suffer in Hell (2022)
Suffer in Heaven (2023)
Aiheesta muualla

Facebookissa
Mahan Esfahani

Mahan Esfahani
Mahan Esfahani (s. 1984 Teheran, Iran) on iranilais-yhdysvaltalainen cembalisti. Hän on omistautunut cembalon aseman valtavirtaistamispyrkimykselle konserttisoitinten joukossa.
Esfahani tutustui cembalomusiikkiin ensimmäistä kertaa tehtyään 9-vuotiaana vanhempiensa kanssa matkan Iraniin ja saatuaan sedältään kasetteja, joista yhdellä Karl Richter tulkitsi Johann Sebastian Bachin musiikkia cembalolla. Hän oli lähtenyt vanhempineen Iranista Yhdysvaltoihin viisi vuotta aiemmin. Esfahani asui vuosien ajan Milanossa sekä Lontoossa ja asettui sitten Prahaan. Hän opiskeli musiikkitiedettä ja historiaa Stanfordin yliopistossa sekä cembalonsoittoa Peter Watchornin johdolla Bostonissa. Hän jatkoi opintojaan Zuzana Růžičkován johdolla. Hänellä oli kolmen vuoden ajan Oxfordin New Collegen taiteilijaresidenssi kolmen vuoden ajan. Hän on toiminut Guildhall School of Music and Draman professorina Lontoossa.
Esfahani sai ensimmäisenä cembalistina BBC:n New Generation Artist -tunnustuksen (2008–2010). Hän sai myös Borletti–Buitoni-palkinnon (2009) ja kolme Gramophonen Artist of the Year -ehdokkuutta (2014, 2015, 2017). Hän on pitänyt resitaaleja muun muassa Wigmore Hallissa (debyytti 2009), Barbican Centressä, Sydneyn oopperatalossa, Zürichin Tonhallessa, Shanghain konserttisalissa, Kielletyn kaupungin konserttisalissa (Peking), Edinburghin kansainvälisessä festivaalissa, Jerusalemin taidefestivaalilla, Leipzigin Bach-festivaalilla, Carnegie Hallissa ja Musikvereinissa. Esfahani on myös tehnyt esiintymisiä lukuisien orkestereiden, kuten Chicagon sinfoniaorkesterin, Seattlen sinfoniaorkesterin, BBC:n sinfoniaorkesterin, Maltan filharmonikkojen, Hampurin sinfoniaorkesterin, Britten Sinfonian ja Northern Sinfonian kanssa. Kamarimusiikin parissa hänen kanssaan on tehnyt yhteistyötä Michala Petri.
Esfahani on levyttänyt Hyperion Recordsille ja Deutsche Grammophonille. Hänen levytyksiinsä kuuluu tulkintoja Carl Philip Emmanuel Bachin, Jean-Philippe Rameaun, Johann Sebastian Bachin ja Henri Dutilleux'n teoksista. Hän on kantaesittänyt uusia teoksia George Lewisiltä ja Miroslav Srnkalta. Lisäksi hän piti Aasian-ensiesityksen Michael Nymanin cembalokonsertosta Tokiossa. Kommentaattorina ja juontajana radiossa Esfahani on käsitellyt sellaisia aiheita kuin afroamerikkalaisten säveltäjien historiaa ja orkesterimusiikin kehitystä Azerbaidžanissa.
C. A. J. Gadolin

Carl Axel Johan Gadolin (14. marraskuuta 1898 Espoo – 21. lokakuuta 1972) oli suomalainen flosofian tohtori ja ruotsin kielellä kirjoittanut kirjailija. Hän käytti myös nimimerkkejä  Alexander Gaditz ja Kristian Ulfsby.
Gadolinin vanhemmat olivat professori Alexander Gadolin ja Signe Adéle von Alfthan. Hän pääsi ylioppilaaksi 1916 ja valmistui filosofian maisteriksi 1920 sekä lisensiaatiksi ja tohtoriksi 1937. Hän meni naimisiin Ingrid Mary Anita Stackelbergin kanssa 30 heinäkuuta 1924, jonka kanssa hän sai kolme lasta: Bo Wolter Alexander, Ingegerd Rubia Anitra ja Innet Iza Helena.
Gadolin toimi Turun kauppakamarin sihteernä 1924–1940, Turun Pörssin johtajana 1924–1940, Åbo Akademin dosenttina vuodesta 1938 sekä keskuskauppakamarin yliasiamiehenä vuosina 1940 ja 1941. Hän hoiti Åbo Akademin kansantaloustieteen professorin virkaa 1947 ja 1949–1950. Gadolin oli kauppavaltuuskunnan jäsenenä Saksassa ja Englannissa 1929, Venäjällä 1934 ja Latviassa 1938. Hän oli keskuskauppakamarin Saksan valtuuskunnan johtajana 1940.
Gadolin kirjoitti lukuisia antisemitistisiä kirjoituksia ja kiisti kirjoituksissaan holokaustin.
Luettelo pikkuplaneetoista: 160001–161000

Tämä on luettelo Aurinkokunnan numeroiduista pikkuplaneetoista numerojärjestyksessä alkaen
160001:stä ja päättyen 161000:een. Kokonaisen luettelon löytää katsomalla artikkelin Luettelo pikkuplaneetoista.
Mafekingin piiritys

Mafekingin piiritys oli Mafekingin (nyk. Mahikeng) kaupungin piiritys toisen buurisodan aikana 13. lokakuuta 1899 – 17. toukokuuta 1900. Transvaalin buurit olivat piirittäneet kaupungin brittipuolustajat, mutta lopulta itse kaupungin valtaaminen ei heiltä onnistunut. Britanniassa uutista piirityksen epäonnistumisesta juhlittiin laajalti.
Tausta

Mafeking oli perustettu vuonna 1885 ja se sijaitsi joitakin satoja kilometrejä Kimberleyn kaupungista pohjoiseen lähellä buurien Transvaalin eli Etelä-Afrikan tasavallan valtion rajaa. Kaupungin asukasluku oli vuonna 1899 noin 1 500. Mustien oma kaupunki sen vieressä oli Mafikeng. Sen asukasluku oli noin 7 000. Joukossa oli myös monia pakolaisia muilta alueilta.
Mafekingin lähes 700 sotilaan vahvuista brittiläistä varuskuntaa komensi eversti Robert Baden-Powell. Hän oli astunut tehtäväänsä lokakuussa 1899. Toinen buurisota oli syttynyt 11. lokakuuta. Hänen tehtävänantonsa oli suojella Kapmaan rajaa, sitoa buurijoukkoja ja mahdollisuuksien mukaan tehdä hävitysretkiä Transvaalin puolelle.
Buurit olivat aikaisemmin kukistaneet brittien niin sanotun Jamesonin hyökkäyksen Mafekingista Transvaaliin. Buureille kaupungilla oli näin symbolista arvoa, mikä lienee vaikuttanut sittemmin piirityksen aloittamiseen enemmän kuin sen varsinainen strateginen merkitys.
Piiritys

Buurit aloittivat Mafekingin piirityksen 13. lokakuuta 1899. Buureja oli noin 6 000 ja heitä johti kenraali Piet A. Cronje. Varuskunta oli huomattavasti piirittävää joukkoa pienempi, mutta buurit luulivat sitä paljon todellista vahvemmaksi. Baden-Powell piti yllä tätä harhaa jatkuvilla iskuilla, tekotykeillä ja muin harhautuskeinoin. Myöhemmin lokakuussa buurit toivat lähistölle tykin, jolla he alkoivat tulittaa kaupunkia. Cronje vei marraskuun puolella suurimman osan joukoistaan muualle, mutta Mafekingia piirittämään jätettiin noin 1 500:n miehen buurijoukko kenraali J. P. Snymanin alaisuudessa.
26. joulukuuta britit tekivät epäonnistuneen hyökkäyksen buureja vastaan. Hyökkäys torjuttiin brittien kärsiessä huomattavia tappioita. Hieman myöhemmin buurit tekivät vastaavan hyökkäyksen, joka sekin puolestaan torjuttiin. Lopulta 17. toukokuuta 1900 paikalle saapui brittien avustusarmeija, jonka onnistui murtaa 217 päivää kestänyt piiritys.
Seuraukset

Piiritys oli viimein kukistettu. Britit olivat kärsineet tappioina kaikkiaan 813 miestä.
Mafekingin tilannetta oli seurattu tarkasti mediassa ympäri maailmaa piirityksen vielä kuluessa. Kun uutinen piirityksen murtamisesta saapui viimein Britanniaan, maassa syttyi suuria juhlia, joita on verrattu esimerkiksi sittempien maailmansotien loppumista seuranneisiin juhlintoihin. Englannin kielessä sana mafficking on sittemmin viitannut joskus vastaavaan juhlintaan. Sinänsä sivunäyttämönä olleesta piirityksestä tuli yksi sodan keskeisistä tapahtumista.
Brittien voitosta on usein kiitetty Baden-Powellin kykyjä komentajana. Toisaalta häntä kohtaan on esitetty myös kritiikkiä. Hänen sanotaan esimerkiksi olleen kohtuuton ruuan säännöstelyssä piiritetyn kaupungin mustille asukkaille.
Buurien kannalta epäonnistunut piiritys sitoi huomattavan määrän heidän joukkojaan, joita olisi voinut muuten käyttää muualla. Piirityksen aikana tuli myös esiin buurien yleinen haluttomuus tehdä todennäköisesti suuria omia tappioita aiheuttavia hyökkäyksiä hyvin puolustettuja asemia vastaan.
Aiheesta muualla

Kuvia tai muita tiedostoja aiheesta Mafekingin piiritys Wikimedia Commonsissa
Buurien tykki Mafekingissä.
Mafekingin voiton juhlintaa Britanniassa.
MLS-kausi 1996

| Major League Soccer 1996 |
| --- | --- |
Joukkueiden määrä:  10
Mestari:  D.C. United
Ottelut:  160
Maalit:  539 (3,37 per ottelu)
Paras maalintekijä:  Roy Lassitier, Tampa Bay (27)
  ←   :  1997 → 
Pohjois-Amerikan jalkapalloliigan MLS:n ensimmäinen kausi pelattiin vuonna 1996. MLS:n edeltäjä North American Soccer League oli lopetettu 1984. MLS:n avauskaudella sarjassa pelasi 10 joukkuetta, kaikki tulivat Yhdysvalloista. Joukkueet jaettiin maantieteellisesti kahteen viiden joukkueen konferenssiin. Lohkojen neljä parasta selviytyivät MLS Cupiin, jonka voittaja oli liigan mestari. Ensimmäisen mestaruuden voitti D.C. United.